તેમણે શ્રમયોગીઓ તેમજ તેમના પરિવારજનોને કામકાજના સ્થળે, ઘરઆંગણે તબીબી આરોગ્ય સેવાઓ પૂરી પાડવા પાંચ મોબાઇલ એમ્બ્યુલન્સ વાન સેવાઓનો પણ પ્રારંભ કરાવ્યો હતો. તેમણે ઉમેર્યુ કે, શ્રમિકોના પરિવાર અને ભાવિ પેઢીનો વિકાસ અટકે નહિ, આરોગ્ય, શિક્ષણ, કારકીર્દી ઘડતર વગેરે ક્ષેત્રોમાં સંપૂર્ણ સગવડતા મળે તે માટે રાજ્ય સરકારે શ્રમયોગી કલ્યાણ બોર્ડને 30 કરોડ રૂપિયાના માતબર બજેટથી સજ્જ કર્યુ છે. શ્રમ અને રોજગાર મંત્રી શ્રી દિલીપકુમાર ઠાકોરે જણાવ્યું કે, એક સમયે બોર્ડ બંધ કરવું પડે તેવો વખત આવ્યો હતો. પરંતુ રાજ્ય સરકારની શ્રમિકોને માટેની સંવેદનશીલતાને કારણે આજે બોર્ડ ધમધમતું થયું છે.